pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือเด็กหญิงวัย 4 ขวบ ถูกนำมาปล่อยทิ้งไว้ มีบาดแผลทั่วร่างกาย จากการถูกน้ำร้อนลวก ที่ จ.สุราษฎร์ธานี
วันจันทร์ที่ 12 มิถุนายน 2560
รมว.พม. กําชับ จนท. เร่งช่วยเหลือเด็กหญิงวัย 4 ขวบ ถูกนํามาปล่อยทิ้งไว้ มีบาดแผลทั่วร่างกาย จากการถูกน้ําร้อนลวก ที่ จ.สุราษฎร์ธานี
รมว.พม. กําชับ จนท. เร่งช่วยเหลือเด็กหญิงวัย 4 ขวบ ถูกนํามาปล่อยทิ้งไว้ มีบาดแผลทั่วร่างกาย จากการถูกน้ําร้อนลวก ที่ จ.สุราษฎร์ธานี
วันนี้ (12 มิ.ย. 60) เวลา 08.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 648/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม
พลตํารวจเอก อดุลย์กล่าวว่า จากกรณีเด็กหญิงวัย 4 ขวบ ถูกนํามาปล่อยทิ้งไว้บริเวณตลาดแห่งหนึ่ง ตามลําตัวมีบาดแผลจากการถูกน้ําร้อนลวกขนาดใหญ่ ทั้งบริเวณหน้าอก แขน และมือ ซึ่งเด็กมีอาการหวาดผวา อยู่ตลอดเวลา ที่จังหวัดสุราษฎร์ธานี นั้น ตนได้กําชับให้พัฒนาสังคมและความมั่นคงของมนุษย์จังหวัดสุราษฎร์ธานี (พมจ.สุราษฎร์ธานี) พร้อมหน่วยงานที่เกี่ยวข้องในพื้นที่สังกัดกระทรวง พม. ลงพื้นที่และตรวจสอบข้อเท็จจริง เพื่อให้การช่วยเหลือในเบื้องต้นตามภารกิจด้านเด็กของกระทรวงการพัฒนาสังคมฯ ซึ่งขณะนี้ ทางกระทรวงฯ ได้ลงพื้นที่ ให้การช่วยเหลือแล้ว และได้รับตัวเด็กเข้ามาอยู่ในความดูแลของบ้านพักเด็กและครอบครัวจังหวัดสุราษฎร์ธานี เป็นที่เรียบร้อยแล้วชั่วคราว เพื่อให้การช่วยเหลือคุ้มครองสวัสดิภาพและเยียวยาสภาพจิตใจอย่างใกล้ชิด พร้อมเร่งติดตามหาญาติเพื่อรับไปดูแลต่อไป
พลตํารวจเอก อดุลย์กล่าวเพิ่มเติมว่า สําหรับกรณีเด็กหญิงวัย 8 ขวบ นักเรียนชั้น ป.3 เคราะห์ร้ายถูกลูกหลงจากปืนปากกา จากเหตุทะเลาะวิวาทกันของกลุ่มนักเรียนวัยรุ่นชายในโรงเรียน โดยกระสุนเจาะเข้าที่โหนกแก้ม ซึ่งต้องเข้ารับการผ่าตัด แต่ครอบครัวมีฐานะยากจน ไม่มีเงินเพียงพอค่ารักษาพยาบาล อาศัยอยู่กับย่าแก่ชราวัย 62 ปี ที่ไม่ได้ประกอบอาชีพ และพี่สาววัย 10 ขวบ มีเพียงพ่อ-แม่ที่ตระเวนรับจ้างทํางานก่อสร้างอยู่ต่างจังหวัดส่งเงินกลับมาให้เป็นค่าใช้จ่าย แต่ไม่เพียงพอ ที่อําเภอทุ่งสง จังหวัดนครศรีธรรมราช นั้น ตนได้กําชับให้พัฒนาสังคมและความมั่นคงของมนุษย์จังหวัดนครศรีธรรมราช (พมจ.นครศรีธรรมราช) พร้อมหน่วยงานที่เกี่ยวข้องในพื้นที่ เร่งลงพื้นที่ เพื่อตรวจสอบข้อเท็จจริง และประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจของกระทรวงการพัฒนาสังคมฯ และมอบสิ่งของเครื่องใช้ที่จําเป็น อุปกรณ์การศึกษา อีกทั้ง ประสานหน่วยงาน ที่เกี่ยวข้องในพื้นที่ช่วยเหลือเรื่องการดูแลรักษาพยาบาลของเด็กหญิงอย่างต่อเนื่อง นอกจากนี้ ให้ความช่วยเหลือ ในเรื่องสวัสดิการสังคมตามความเหมาะสม อาทิ เรื่องการศึกษาของเด็กทั้ง 2 คน ในระยะยาว และการให้คําแนะนําปรึกษาเรื่องการประกอบอาชีพแก่ครอบครัวดังกล่าว เพื่อสร้างรายได้ที่เพียงพอและมั่นคงในระยะยาวต่อไป
รัฐบาลไทย-ข่าวทำเนียบรัฐบาล-ธพว. ประกาศลดอัตราดอกเบี้ยเงินกู้ ช่วยผู้ประกอบการเอสเอ็มอีลดภาระต้นทุนธุรกิจ
วันอังคารที่ 19 พฤศจิกายน 2562
ธพว. ประกาศลดอัตราดอกเบี้ยเงินกู้ ช่วยผู้ประกอบการเอสเอ็มอีลดภาระต้นทุนธุรกิจ
ธพว. ขานรับนโยบายส่งเสริมเศรษฐกิจของรัฐบาล และช่วยผู้ประกอบการเอสเอ็มอีลดภาระต้นทุนธุรกิจ ประกาศปรับลดอัตราดอกเบี้ยเงินกู้ยืมสําหรับลูกค้ารายย่อยชั้นดี MRR  ลง 0.125% มีผลตั้งแต่วันที่ 15 พฤศจิกายน 2562 ที่ผ่านมา
นางสาวนารถนารี รัฐปัตย์ รองกรรมการผู้จัดการ รักษาการแทนกรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank กล่าวว่า ธพว. ในฐานะสถาบันการเงินเฉพาะกิจของรัฐ พร้อมเป็นส่วนหนึ่งในการช่วยส่งเสริมเศรษฐกิจเติบโตตามนโยบายรัฐบาล อีกทั้งช่วยลดภาระต้นทุนการประกอบธุรกิจให้แก่ผู้ประกอบการเอสเอ็มอีที่ต้องเผชิญกับความเสี่ยงจากภาวะความผันผวนทางเศรษฐกิจ ธพว.จึงได้ปรับลดอัตราดอกเบี้ยเงินกู้ยืมสําหรับลูกค้ารายย่อยชั้นดี (Minimum Retail Rate : MRR) ลง 0.125% จากอัตรา 8.925% ต่อปี เหลืออัตรา 8.800% ต่อปี โดยมีผลตั้งแต่วันที่ 15 พฤศจิกายน 2562 ที่ผ่านมา
นอกจากนี้ ธพว. ได้ปรับลดอัตราดอกเบี้ยใบรับเงินฝากประจํา (Receipt of Deposit) และอัตราดอกเบี้ยเงินฝากประจํา ประเภทสมุดคู่ฝาก ลง 0.100% ทุกระยะเวลาฝาก
รัฐบาลไทย-ข่าวทำเนียบรัฐบาล-กระทรวงดิจิทัลเพื่อเศรษฐกิจและสังคมชี้แจง กรณีกลุ่มมิจฉาชีพออนไลน์
วันจันทร์ที่ 4 ธันวาคม 2560
กระทรวงดิจิทัลเพื่อเศรษฐกิจและสังคมชี้แจง กรณีกลุ่มมิจฉาชีพออนไลน์
กระทรวงดิจิทัลเพื่อเศรษฐกิจและสังคมชี้แจง กรณีกลุ่มมิจฉาชีพออนไลน์
วันที่ 1 ธันวาคม 2560 นาวาอากาศเอก สมศักดิ์ ขาวสุวรรณ์ รองปลัดกระทรวง ในฐานะโฆษกกระทรวง กระทรวงดิจิทัลเพื่อเศรษฐกิจและสังคม ชี้แจงประเด็นกลุ่มมิจฉาชีพออนไลน์ ตามที่นายกิตติเชษฐ์ พิพัฒน์เดชอุดม เจ้าของบัญชีเฟซบุ๊กชื่อ Phiminun Aowsakul เข้าประมูลแหวนเพชร ราคา 390,000 บาท ผ่านแฟนเพจร้านขายส่งเพชรแห่งหนึ่ง ซึ่งนายกิตติเชษฐ์ ประมูลได้ในราคา 120,000 บาท และผู้ไลฟ์สด ซึ่งใช้ชื่อว่า “มาดาม” ได้ปิดประมูล และให้นายกิตติเชษฐ์ แจ้งชื่อ ไปทาง Inbox เพื่อจะให้พนักงานแจ้งเลขบัญชีกลับ ต่อมาได้มี Inbox จากเฟซบุ๊กที่มีชื่อ และรูปเช่นเดียวกับไลฟ์สดที่นายกิตติเชษฐ์ ประมูลแหวนเพชรเข้ามาติดต่อ พร้อมกับแจ้งเลขบัญชีปลายทางให้ทําการโอน แต่โอนไม่ได้ จึงแจ้งกลับไปทาง Inbox เฟซบุ๊กดังกล่าวได้ให้เลขบัญชีใหม่มา จึงทําการโอนได้ จากนั้น 1 ช.ม. ต่อมา พนักงานของเพจร้านขายส่งเพชรที่เปิดประมูล ได้ส่งเลขบัญชีมาให้ จึงทราบว่า โดนกลุ่มมิจฉาชีพหลอกโอนเงินไปแล้ว และจะรวบรวมหลักฐานเพื่อแจ้งความดําเนินคดีต่อไป และขอให้หน่วยงานที่เกี่ยวข้องติดตามเรื่องนี้และแจ้งเตือนประชาชนเกี่ยวกับแก๊งค์มิจฉาชีพออนไลน์ ซึ่งพบมากขึ้น อาจส่งผลต่อความมั่นใจในการใช้เทคโนโลยี ตามนโยบาย Thailand 4.0
รองปลัดกระทรวงดิจิทัลเพื่อเศรษฐกิจและสังคม ชี้แจงว่า จากการตรวจสอบในเบื้องต้นพบว่า กรณีนี้มิใช่การทําผ่านระบบธุรกรรมทางอิเล็กทรอนิกส์ (ธุรกรรมออนไลน์) แต่เป็นการเจรจาติดต่อซื้อขายกันโดยตรงผ่านเฟซบุ๊กระหว่างผู้ซื้อและผู้ขาย ซึ่งต่อมาเกิดการฉ้อโกงโดยมีผู้แอบอ้างว่าเป็นผู้ขายและหลอกให้โอนเงิน แต่ในชั้นนี้ยังไม่อาจทราบได้ว่า เป็นการหลอกลวงในรูปแบบขบวนการ หรือเป็นการสวมรอยโดยมิจฉาชีพ อย่างไรก็ตาม กระทรวงฯ ขอเรียนให้ทราบว่า ในการซื้อขาย หรือการทําธุรกรรมใด ๆ ผู้ซื้อควรตรวจสอบความน่าเชื่อถือของตลาดกลางหรือผู้ขายก่อน เช่น มีการลงทะเบียนยืนยันตัวตนผู้ชื้อผู้ขายที่ชัดเจนหรือไม่ และควรหลีกเลี่ยงการประมูลผ่านช่องทางที่ไม่น่าเชื่อถือ สําหรับกรณีดังกล่าว พิจารณาแล้ว อาจเข้าข่ายการกระทําความผิด ตามพระราชบัญญัติว่าด้วยการกระทําความผิดเกี่ยวกับคอมพิวเตอร์ พ.ศ. 2550 และที่แก้ไขเพิ่มเติม โดยผู้เสียหายสามารถร้องเรียนแจ้งให้ดําเนินคดีกับผู้กระทําผิดโดยดําเนินการจัดเก็บหลักฐานที่เกี่ยวข้อง รวมถึง เลขบัญชีที่ทําการโอนเงินไป เพื่อร้องทุกข์กล่าวโทษต่อพนักงานสอบสวน (ตํารวจ) เพื่อดําเนินการตามกฎหมายต่อไป โดยจะประสานรายละเอียดความร่วมมือกับสํานักงานตํารวจแห่งชาติ อีกทางหนึ่งด้วย ทั้งนี้ ตลอดระยะเวลาที่ผ่านมา กระทรวงฯ ได้ดําเนินการติดตามตรวจสอบเรื่องนี้และเรื่องอื่น ๆ ที่เกี่ยวข้องและเป็นภัยต่อสังคมมาโดยตลอด และหากหน่วยงานหรือประชาชนตรวจพบก็สามารถร่วมรายงานได้อีกทางหนึ่ง ซึ่งเป็นแนวทางที่สามารถกระทําได้เพื่อช่วยลดปัญหาดังกล่าว
-----------------------------
รัฐบาลไทย-ข่าวทำเนียบรัฐบาล-รมว.กค และ รมว.พม นำคณะผู้บริหารธนาคารอาคารสงเคราะห์เข้าพบนายกรัฐมนตรีเพื่อประชาสัมพันธ์แอพพลิเคชั่น "คนไทยมีบ้าน : Home for All”
วันอังคารที่ 16 พฤษภาคม 2560
รมว.กค และ รมว.พม นําคณะผู้บริหารธนาคารอาคารสงเคราะห์เข้าพบนายกรัฐมนตรีเพื่อประชาสัมพันธ์แอพพลิเคชั่น "คนไทยมีบ้าน : Home for All”
รมว.กค และ รมว.พม นําคณะผู้บริหารธนาคารอาคารสงเคราะห์เข้าพบนายกรัฐมนตรีเพื่อประชาสัมพันธ์แอพพลิเคชั่น "คนไทยมีบ้าน : Home for All”
วันนี้(16 พฤษภาคม 2560) เวลา 8.30 น. ณ ห้องโถงกลาง ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นายอภิศักดิ์ ตันติวรวงศ์ รัฐมนตรีว่าการกระทรวงการคลัง พร้อมพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ นายสุรชัย ดนัยตั้งตระกูล ประธานกรรมการธนาคารอาคารสงเคราะห์ (ธอส.) และนายฉัตรชัย ศิริไล กรรมการผู้จัดการ ธอส. พร้อมคณะเข้าพบพลเอกประยุทธ์ จันทร์โอชา นายกรัฐมนตรี เพื่อประชาสัมพันธ์แอพพลิเคชั่น “คนไทยมีบ้าน : Home for All” ซึ่งเป็นความร่วมมือกันระหว่างกระทรวงการคลัง โดยธนาคารอาคารสงเคราะห์ และกระทรวงการพัฒนาสังคมและความมั่นคงของมนุษย์ โดยการเคหะแห่งชาติ และสถาบันพัฒนาองค์กรชุมชน (องค์การมหาชน)
โดยวัตถุประสงค์ของโครงการ เพื่อสํารวจความต้องการที่อยู่อาศัยของประชาชนทั่วทั้งประเทศ และใช้เป็นช่องทางให้ประชาชนที่ต้องการที่อยู่อาศัยสามารถกรอกแบบสํารวจผ่านแอพพลิเคชั่นของเว็บไซต์ธนาคารอาคารสงเคราะห์ และเว็บไซต์ศูนย์ข้อมูลอสังหาริมทรัพย์ โดย ธอส.จะนําข้อมูลที่ได้รับจากการสํารวจไปใช้ในการวางแผนร่วมกับภาครัฐและภาคเอกชน เพื่อให้รัฐบาลนําฐานข้อมูลดังกล่าวนี้ไปใช้ในการดําเนินงานตามแผนยุทธศาสตร์การพัฒนาที่อยู่อาศัยระยะ 20 ปีได้ (พ.ศ.2560-2579) โดยนอกจากนี้ยังรวมไปถึงการวางแผนในการพัฒนาที่อยู่อาศัยเพื่อให้สอดคล้องกับปริมาณความต้องการของประชาชนในแต่ละพื้นที่ในทุกจังหวัดทั่วประเทศ เพื่อให้เกิดความสมดุลระหว่างอุปสงค์และอุปทาน และยังเป็นการสร้างโอกาสให้คนไทยได้มีบ้านเป็นของตนเองอย่างทั่วถึง โดยทาง ธอส.จะเป็นหน่วยงานที่พัฒนาแอพพลิเคชั่น และจัดทําแคมเปญสินเชื่อบ้านดอกเบี้ยพิเศษมอบให้ผู้ที่ร่วมตอบแบบสํารวจต่อไป
โอกาสนี้ นายกรัฐมนตรีได้กล่าวขอบคุณและให้กําลังใจแก่หน่วยงานต่าง ๆ ที่มีส่วนช่วยในการจัดทําโครงการแอพพลิเคชั่น “คนไทยมีบ้าน : Home for All” ในครั้งนี้ โดยทางรัฐบาลมีความมุ่งมั่นและมุ่งหวังให้พี่น้องประชาชนคนไทยมีบ้านเป็นของตนเองทุกคน เพราะบ้านถือเป็นปัจจัยหลักสําคัญของครอบครัว โดยบ้านที่ดีนั้นต้องมีพื้นที่และขนาดที่พอเหมาะและไม่แออัดจนเกินไป ซึ่งเป้าหมายสําคัญของรัฐบาลก็คือต้องการยกระดับความเป็นอยู่ของคนไทยให้มีความเป็นอยู่ที่ดีขึ้น ลดความเหลื่อมล้ํา สร้างความเท่าเทียม ซึ่งตามแผนงานดังกล่าวนี้จําเป็นต้องใช้ระยะเวลาและงบประมาณในการดําเนินการพอสมควร จึงอยากฝากให้ทุกหน่วยงานทั้งภาครัฐและเอกชนร่วมถึงผู้ประกอบการ ได้ช่วยกันผลักดันให้ประเทศไทยในช่วงการเปลี่ยนผ่านประเทศไปสู่สิ่งที่ดีขึ้น
*****************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรุงไทยยัน EARTH ส่งผลกระทบต่อธนาคารน้อย
วันจันทร์ที่ 12 มิถุนายน 2560
กรุงไทยยัน EARTH ส่งผลกระทบต่อธนาคารน้อย
จากกรณีที่ บริษัท เอ็นเนอร์ยี่ เอิร์ธ จํากัด (มหาชน) หรือ EARTH ผิดนัดชําระหนี้ตั๋วแลกเงินระยะสั้น และมีความกังวลต่อการชําระหนี้หุ้นกู้และเงินกู้ในอนาคตนั้น ธนาคารกรุงไทยยืนยันว่ากรณีดังกล่าวส่งผลกระทบต่อธนาคารน้อย
นายผยง ศรีวณิช กรรมการผู้จัดการใหญ่ ธนาคารกรุงไทย ในฐานะเจ้าหนี้รายหนึ่งของ EARTH เปิดเผยว่า EARTH เป็นผู้ประกอบการธุรกิจถ่านหินรายใหญ่รายหนึ่งของประเทศ มีฐานลูกค้าในหลายประเทศ และที่ผ่านมาธุรกิจเติบโตอย่างต่อเนื่อง ซึ่ง EARTH ได้แสดงเจตนารมณ์ในการแก้ไขปัญหาที่เกิดขึ้น ดังนั้น หาก EARTH มีการแก้ไขปัญหาอย่างจริงจัง ธนาคารก็พร้อมที่จะให้การดูแล และคาดว่าปัญหาน่าจะคลี่คลายได้ในที่สุด
อย่างไรก็ตาม ธนาคารมีเงินกองทุนที่แข็งแกร่ง หากกรณีดังกล่าว ทําให้ธนาคารต้องมีการสํารองหนี้เพิ่ม จะส่งผลกระทบต่อการดําเนินงานของธนาคารไม่มาก ธนาคารยังคงสามารถรักษาอัตราส่วนเงินสํารองเผื่อหนี้สงสัยจะสูญต่อสินเชื่อด้อยคุณภาพในระดับที่เหมาะสมได้
ฝ่ายสื่อสารองค์กรและภาพลักษณ์
โทร. 0-2208-4174
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือกรณีหญิงสู้ชีวิตรับภาระเลี้ยงดูลูกพิการ 3 คน เพียงลำพัง ครอบครัวยากจน ที่ จ.สุโขทัย
วันศุกร์ที่ 11 สิงหาคม 2560
รมว.พม. กําชับ จนท. เร่งช่วยเหลือกรณีหญิงสู้ชีวิตรับภาระเลี้ยงดูลูกพิการ 3 คน เพียงลําพัง ครอบครัวยากจน ที่ จ.สุโขทัย
รมว.พม. กําชับ จนท. เร่งช่วยเหลือกรณีหญิงสู้ชีวิตรับภาระเลี้ยงดูลูกพิการ 3 คน เพียงลําพัง ครอบครัวยากจน ที่ จ.สุโขทัย พร้อมเร่งช่วยเหลือกรณีหญิงชราป่วยหลายโรครุมเร้า แต่ต้องรับภาระเลี้ยงดูลูกสาววัย 43 ปี ที่พิการร่างกายเท่าเด็ก 5 ขวบ ที่ จ.กําแพงเพชร
วันนี้ (11 ส.ค. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้วรัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 690/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า จากกรณีหญิงรายหนึ่ง ต้องรับภาระเพียงลําพังเลี้ยงดูลูกพิการช่วยเหลือตัวเองไม่ได้ถึง 3 คน วัย 23 ปี 18 ปี และ 8 ขวบ ซึ่งทั้งหมดพิการสมองตั้งแต่กําเนิด ครอบครัวมีฐานะยากจน ประกอบอาชีพขายขนม แต่รายได้ไม่เพียงพอค่าใช้จ่ายในการรักษาพยาบาล ที่ อําเภอกงไกรลาศ จังหวัดสุโขทัย และกรณีหญิงชราวัย 76 ปี ป่วยหลายโรครุมเร้า ทั้งข้อหัวเข่าเสื่อม และความดันโลหิตสูง ซึ่งต้องปั่นจักรยานคันเก่าไม่มีเบรกไปขายข้าวต้มมัดในหมู่บ้านเพื่อหารายได้เลี้ยงครอบครัว อีกทั้งต้องรับภาระเพียงลําพังเลี้ยงดูลูกสาววัย 43 ปี ที่พิการร่างกายเล็กตัวเท่าเด็ก 5 ขวบ ช่วยเหลือตัวเองไม่ได้ ครอบครัวมีฐานะยากจน ที่ อําเภอเมือง จังหวัดกําแพงเพชร นั้น ตนได้กําชับให้พัฒนาสังคมและความมั่นคงของมนุษย์จังหวัดทั้ง 2 จังหวัด ได้แก่ พมจ.สุโขทัย และ พมจ.กําแพงเพชร พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจด้านเด็ก คนพิการและผู้สูงอายุของกระทรวง พม. พร้อมมอบสิ่งของเครื่องใช้ที่จําเป็น อุปกรณ์ทางการศึกษา อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของผู้ป่วยทั้งหมดในระยะยาว พร้อมทั้งให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม เพื่อพัฒนาคุณภาพชีวิตที่ดีในระยะยาวต่อไป
รัฐบาลไทย-ข่าวทำเนียบรัฐบาล-หลักสูตรเตรียมอาชีวศึกษา ต่อสายอาชีวะได้เลยไม่ต้องรอจบ ม.3
วันศุกร์ที่ 17 มกราคม 2563
หลักสูตรเตรียมอาชีวศึกษา ต่อสายอาชีวะได้เลยไม่ต้องรอจบ ม.3
วันศุกร์ที่ 17 มกราคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. เห็นชอบร่างกฎหมายการอาชีวศึกษา โดยให้กระทรวงศึกษาธิการเพิ่มข้อกําหนดการจัดการอาชีวศึกษา ในระดับมัธยมศึกษาตอนต้น คือ หลักสูตรประกาศนียบัตรเตรียมอาชีวศึกษา เพิ่มเติมจากเดิมที่มีอยู่ คือ ปวช. ปวส. และปริญญาตรีสายเทคโนโลยี เพื่อเป็นทางเลือกแก่เด็กที่สนใจหรือมีความถนัด ได้เรียนต่อเมื่อจบประถมศึกษา ซึ่งที่ผ่านมาได้นําร่องทดลองใช้หลักสูตรดังกล่าวในสถานอาชีวศึกษา แล้ว 3 รุ่น รวมจํานวนนักเรียนทั้งสิ้น 692 คน โดยนักเรียนรุ่นแรกจะจบการศึกษาในปีนี้ และออกสู่ตลาดแรงงานช่วยสร้างงาน สร้างอาชีพต่อไป
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรี ห่วงใยปัญหาภัยแล้ง มอบพลเอก ประวิตรฯ รองนายกรัฐมนตรี เตรียมการรับมือสถานการณ์บูรณาการหน่วยงานที่เกี่ยวข้องขุดเจาะน้ำบาดาล ช่วยเหลือประชาชนทั่วประเทศ
วันอังคารที่ 14 มกราคม 2563
นายกรัฐมนตรี ห่วงใยปัญหาภัยแล้ง มอบพลเอก ประวิตรฯ รองนายกรัฐมนตรี เตรียมการรับมือสถานการณ์บูรณาการหน่วยงานที่เกี่ยวข้องขุดเจาะน้ําบาดาล ช่วยเหลือประชาชนทั่วประเทศ
พลเอก ประวิตร วงษ์สุวรรณ รองนายกรัฐมนตรี สั่งการหน่วยงานที่เกี่ยวข้องขุดเจาะน้ําบาดาลรวม 1,103 โครงการ โดยเป็นนอกเขตชลประทานประมาณ 500 บ่อ รับมือสถานการณ์ภัยแล้งช่วยเหลือประชาชนทั้งประเทศ
วันนี้ (7 ม.ค.63) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประวิตร วงษ์สุวรรณ รองนายกรัฐมนตรีแถลงต่อสื่อมวลชนถึงเรื่องที่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบหมายให้เตรียมการรับมือกับสถานการณ์ภัยแล้งในประเทศไทยว่า ขณะนี้ได้มีการเตรียมหาน้ําใต้ดินและน้ําบนดินไว้แล้ว โดยเฉพาะน้ําใต้ดินคณะรัฐมนตรีมีมติอนุมัติกรอบวงเงินงบกลางปี 2562 (ไปพลางก่อน) รายการเงินสํารองจ่ายเพื่อกรณีฉุกเฉินหรือจําเป็น เพื่อเป็นการป้องกันบรรเทาและแก้ไขปัญหาการขาดแคลนน้ําด้านอุปโภคบริโภคที่มีความเสี่ยงก่อให้เกิดความเสียหายและผลกระทบเป็นวงกว้าง ในฤดูแล้ง ปี 2562/63 สําหรับการขุดบ่อบาดาลรวม 1,103 โครงการ โดยเป็นนอกเขตชลประทานประมาณ 500 บ่อ เพื่อรองรับภัยแล้งที่จะเกิดขึ้นและช่วยเหลือประชาชนทั่วประเทศในการแก้ไขปัญหาการขาดแคลนน้ําให้ประชาชนมีน้ําอุปโภคบริโภคอย่างเพียงพอ โดยจะเริ่มขุดเจาะน้ําบาลทันทีที่ได้รับงบประมาณซึ่งคาดว่าจะสามารถเริ่มดําเนินการได้พรุ่งนี้ (8 ม.ค.63) ซึ่งการดําเนินการดังกล่าวเป็นการบูรณาการความร่วมมือของทุกภาคส่วนที่เกี่ยวข้องทั้งทหาร กระทรวงมหาดไทย และกรมทรัพยากรน้ํา
พร้อมกันนี้ รองนายกรัฐมนตรี ได้ย้ําถึงเรื่องการทํากิจกรรมใด ๆ สามารถกระทําได้ แต่อย่ากระทําผิดกฎหมายและทําให้เกิดความปั่นป่วนที่จะนํามาสู่ความแตกแยกในสังคม โดยขอให้ทุกคนคํานึงถึงความสงบสุขของประชาชนและประเทศชาติเป็นสําคัญ และร่วมกันนําพาประเทศก้าวไปข้างหน้าด้วยกัน
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.จับมือทุกภาคส่วนสร้างความโปร่งใสในการจัดซื้อยา เวชภัณฑ์ และการโฆษณา ที่ไม่เหมาะสม ด้วยหลักธรรมมาภิบาลระบบยา
วันอังคารที่ 13 กุมภาพันธ์ 2561
สธ.จับมือทุกภาคส่วนสร้างความโปร่งใสในการจัดซื้อยา เวชภัณฑ์ และการโฆษณา ที่ไม่เหมาะสม ด้วยหลักธรรมมาภิบาลระบบยา
กระทรวงสาธารณสุข จับมือหน่วยงานภาครัฐ และภาคเอกชน บริษัทผลิตยา ร่วมสร้างความโปร่งใสในการจัดซื้อยา เวชภัณฑ์ การโฆษณาที่ไม่เหมาะสม เพื่อส่งเสริมการใช้ยาอย่างสมเหตุผล Rational Drug use (RDU) ด้วยหลักธรรมาภิบาลระบบยา
วันนี้ (13 กุมภาพันธ์ 2561) ที่ ห้องประชุมไพจิตร ปวะบุตร อาคาร 7 ชั้น 9 สํานักงานปลัดกระทรวงสาธารณสุข นายแพทย์ธเรศ กรัษนัยรวิวงค์ รองปลัดกระทรวงสาธารณสุข เป็นประธานเปิดการประชุมเชิงปฏิบัติการความร่วมมือการส่งเสริมธรรมาภิบาลระบบยา แก่ผู้แทนจากบริษัทยาทุกแห่ง ผู้แทนจากสมาคมวิจัยและผลิตเภสัชภัณฑ์ สมาคมไทยอุตสาหกรรมผลิตยาแผนปัจจุบัน และสมาคมธุรกิจเวชภัณฑ์สัตว์ รวมถึงผู้แทนจากโรงพยาบาลในสังกัด และนอกสังกัดเข้าร่วมประชุม จํานวน 300 คน
นายแพทย์ธเรศ ให้สัมภาษณ์ ภายหลังว่า ตามที่มติคณะรัฐมนตรีที่ให้กระทรวงสาธารณสุข ผลักดันให้เกิดการขับเคลื่อนยุทธศาสตร์ส่งเสริมการใช้ยาอย่างสมเหตุผล (RDU) ในทุกภาคส่วน อย่างมีประสิทธิภาพ และผลักดันให้มีความโปร่งใสในการจัดซื้อยา เวชภัณฑ์ นั้น ในส่วนของการส่งเสริมการใช้ยาอย่างสมเหตุผล (RDU) กระทรวงสาธารณสุข ได้ดําเนินการมาอย่างต่อเนื่องโดยกําหนดเป็นนโยบายการดําเนินงาน ซึ่งมี 3 กลยุทธ์ 7 มาตรการ ดําเนินการตั้งแต่ส่งเสริมให้มีแหล่งผลิต/จําหน่ายและการนําเข้า/คัดเลือกยาที่มีคุณภาพ, ส่งเสริมการสั่งใช้ยาอย่างสมเหตุผล ตามเกณฑ์จริยธรรมว่าด้วยการส่งเสริมการขายยา รวมทั้งผู้ป่วยได้รับยาและข้อมูลเกี่ยวกับยาอย่างถูกต้อง ครบถ้วน โดยมีเป้าหมายภายในปี 2560 - 2564 มีโรงพยาบาลผ่านเกณฑ์โรงพยาบาลที่ใช้ยา อย่างสมเหตุผล ไม่น้อยกว่าร้อยละ 80 และโรงพยาบาลศูนย์/โรงพยาบาลทั่วไปมีการจัดการ เชื้อดื้อยาอย่างบูรณาการ สามารถลดปริมาณการใช้ยาปฏิชีวนะลงร้อยละ 20 ลดการเจ็บป่วยจากเชื้อดื้อยาร้อยละ 50 และลดค่าใช้จ่ายด้านยาที่ไม่เหมาะสม ซึ่งคาดว่าจะช่วยประเทศชาติประหยัดงบประมาณจากการใช้ยาที่ไม่จําเป็น และผู้ป่วยเกิดความปลอดภัยจากการใช้ยา
ในเรื่องการส่งเสริมธรรมาภิบาลระบบยา กระทรวงสาธารณสุข อยู่ระหว่างปรับปรุงเกณฑ์จริยธรรมว่าด้วยการส่งเสริมการจัดซื้อจัดหาและการส่งเสริมการขายยาและเวชภัณฑ์มิใช่ยา เพื่อให้มีกระบวนการจัดซื้อจัดหาที่โปร่งใส ตรวจสอบได้ ไม่มีผลประโยชน์ทับซ้อน เป็นบรรทัดฐานในการจัดซื้อ จัดหา และการส่งเสริมการขายยาและเวชภัณฑ์ ตามหลักธรรมมาภิบาล ที่ผ่านมา ตั้งแต่ปี 2558 คณะกรรมการพัฒนาระบบยาแห่งชาติได้จัดทําบันทึกข้อตกลงความร่วมมือกับหน่วยงานภาครัฐและภาคเอกชน 24 องค์กรออกประกาศเกณฑ์จริยธรรมว่าด้วยการส่งเสริมการขายยาของประเทศไทย พ.ศ.2559 เพื่อส่งเสริมให้ผู้ที่เกี่ยวข้องทั้งภาครัฐและเอกชน นําไปสู่การปฏิบัติอย่างเป็นรูปธรรม ซึ่งการประชุมในวันนี้ ทางสมาคมบริษัทยาได้นําเสนอการดําเนินการต่างๆ เช่น การพัฒนาเกณฑ์จริยธรรมของสมาคม การอบรมและรับรองผู้แทนยา เป็นต้น เพื่อส่งเสริมธรรมาภิบาล ระบบยาและนําหลักการของเกณฑ์จริยธรรมว่าด้วยการส่งเสริมการขายยาไปสู่การปฎิบัติ
รัฐบาลไทย-ข่าวทำเนียบรัฐบาล-สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเปิดนิทรรศการพิเศษเนื่องในวันอนุรักษ์มรดกไทย เรื่อง “ศิลปวิทยาการจากสาส์นสมเด็จ”
วันพุธที่ 19 สิงหาคม 2563
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงเปิดนิทรรศการพิเศษเนื่องในวันอนุรักษ์มรดกไทย เรื่อง “ศิลปวิทยาการจากสาส์นสมเด็จ”
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงเปิดนิทรรศการพิเศษเนื่องในวันอนุรักษ์มรดกไทย เรื่อง “ศิลปวิทยาการจากสาส์นสมเด็จ”
วันที่ ๑๘ สิงหาคม ๒๕๖๓ เวลา ๑๕.๐๐ น. สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงเปิดนิทรรศการพิเศษเนื่องในวันอนุรักษ์มรดกไทย เรื่อง “ศิลปวิทยาการจากสาส์นสมเด็จ” โดยมีท่านผู้หญิงสิริกิติยา เจนเซน นายวิษณุ เครืองาม รองนายกรัฐมนตรี นายอิทธิพล คุณปลื้ม รัฐมนตรีว่าการกระทรวงวัฒนธรรมและภริยา นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม ผู้บริหาร ข้าราชการ และเจ้าหน้าที่กระทรวงวัฒนธรรม ร่วมรับเสด็จ ณ พระที่นั่งศิวโมกขพิมาน พิพิธภัณฑสถานแห่งชาติ พระนคร
รัฐบาลไทย-ข่าวทำเนียบรัฐบาล-นายกฯ พอใจ สหรัฐประกาศยกสถานะการคุ้มครองทรัพย์สินทางปัญญาไทยดีขึ้น ย้ำ รัฐบาลมุ่งมั่นตั้งใจจริงในการแก้ไขปัญหา พร้อมขอบคุณทุกฝ่ายที่มีส่วนร่วม
วันเสาร์ที่ 16 ธันวาคม 2560
นายกฯ พอใจ สหรัฐประกาศยกสถานะการคุ้มครองทรัพย์สินทางปัญญาไทยดีขึ้น ย้ํา รัฐบาลมุ่งมั่นตั้งใจจริงในการแก้ไขปัญหา พร้อมขอบคุณทุกฝ่ายที่มีส่วนร่วม
นายกฯ พอใจ สหรัฐประกาศยกสถานะการคุ้มครองทรัพย์สินทางปัญญาไทยดีขึ้น ย้ํา รัฐบาลมุ่งมั่นตั้งใจจริงในการแก้ไขปัญหา พร้อมขอบคุณทุกฝ่ายที่มีส่วนร่วม
วันนี้ (16 ธันวาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี พอใจผลการประกาศสถานะการคุ้มครองทรัพย์สินทางปัญญาของไทย ที่สหรัฐฯ ได้เผยแพร่ออกมาล่าสุด โดยถอดประเทศไทยออกจากกลุ่มประเทศที่ต้องจับตามองเป็นพิเศษ (Priority Watch List-PWL) ให้อยู่ในกลุ่มบัญชีจับตาธรรมดา (Watch List : WL) หลังจากที่ไทยใช้ความพยายามในเรื่องนี้มาแล้วกว่า 10 ปี แต่ยังไม่สําเร็จ
"นายกฯ ระบุว่า รัฐบาลนี้ได้ประกาศสงครามกับการละเมิดทรัพย์สินทางปัญญาทุกรูปแบบ จึงส่งผลให้สหรัฐฯ ยอมรับในการทํางานเพื่อแก้ปัญหา เช่น แก้กฎหมายที่เกี่ยวข้องหลายฉบับ เพิ่มจํานวนผู้ตรวจสอบสิทธิบัตรและเครื่องหมายการค้า เพื่อลดปริมาณคําขอจดที่ค้างอยู่จํานวนมาก และลดเวลาจดให้ได้ตามมาตรฐานสากล สนับสนุนงบประมาณสําหรับเครื่องไม้เครื่องมือ และระบบ IT ของกรมทรัพย์สินทางปัญญา ตลอดจนสั่งการให้ ตํารวจ ทหาร กอ.รมน.DSI ปปง. กรมศุลกากร ทุกภาคมีส่วนร่วมกันป้องกันและปราบปรามการละเมิดอย่างจริงจังและเป็นรูปธรรม"
ที่สําคัญ นายกรัฐมนตรีมักจะกล่าวถึงเรื่องความสําคัญของทรัพย์สินทางปัญญา และความมุ่งมั่นตั้งใจจริงของรัฐบาลในแก้ไขปัญหานี้อย่างยั่งยืนและเด็ดขาดอยู่บ่อยครั้งผ่านสื่อต่าง ๆ หรือเมื่อมีโอกาส
"นายกฯ ยังฝากขอบคุณทุกฝ่ายที่มีส่วนร่วมผลักดันเรื่องนี้ โดยในครั้งนี้สหรัฐฯ ได้พิจารณาทบทวนและจัดทํา Out Of Cycle Review ให้กับประเทศไทยเพียงแห่งเดียว เพราะโดยปกติแล้วจะประกาศผลเพียงปีละ 1 ครั้ง ในช่วงเดือนเมษายนเท่านั้น"
....................................................................
สํานักโฆษก
รัฐบาลไทย-ข่าวทำเนียบรัฐบาล-สธ. เข้มมาตรฐานดูแลผู้ป่วยฉุกเฉินโรงพยาบาล ลดแออัด ลดอัตราเสียชีวิต ลดพิการ
วันจันทร์ที่ 7 พฤษภาคม 2561
สธ. เข้มมาตรฐานดูแลผู้ป่วยฉุกเฉินโรงพยาบาล ลดแออัด ลดอัตราเสียชีวิต ลดพิการ
กระทรวงสาธารณสุข จัดระบบบริการห้องฉุกเฉินโรงพยาบาล เปิดบริการตลอด 24 ชั่วโมงตามมาตรฐานการรักษาพยาบาลผู้ป่วยวิกฤตฉุกเฉิน เพิ่มการเข้าถึงบริการการแพทย์ฉุกเฉิน ลดความแออัด ลดอัตราการเสียชีวิต และลดความพิการ
วันนี้ (7 พฤษภาคม 2561) ที่โรงแรมมิราเคิล แกรนด์ คอนเวนชั่น กทม. นายแพทย์เจษฎา โชคดํารงสุข ปลัดกระทรวงสาธารณสุข เปิดประชุมเชิงปฏิบัติการพัฒนาการดําเนินงานระบบบริการห้องฉุกเฉิน (Emergency Care System) เพื่อนําเสนอผลการดําเนินงานระบบบริการห้องฉุกเฉิน (Emergency Care System) ในโรงพยาบาลศูนย์/โรงพยาบาลทั่วไป โดยมีผู้บริหารกระทรวงสาธารณสุข ผู้อํานวยการและรองผู้อํานวยการ โรงพยาบาลศูนย์ โรงพยาบาลทั่วไป (รพศ./รพท.) จํานวน 150 คนเข้าร่วมประชุม
นายแพทย์เจษฎา โชคดํารงสุข ปลัดกระทรวงสาธารณสุข กล่าวว่า กระทรวงสาธารณสุข เร่งรัดให้มีการพัฒนาระบบการแพทย์ฉุกเฉินครบวงจรและระบบส่งต่อ เพื่อเพิ่มการเข้าถึงบริการการแพทย์ฉุกเฉิน ลดอัตราการเสียชีวิต และลดความพิการของผู้ป่วยอุบัติเหตุและผู้ป่วยวิกฤตฉุกเฉิน และระบบรักษาพยาบาลฉุกเฉิน (Emergency Care System : ECS) มีมาตรฐาน เริ่มตั้งแต่การพัฒนาการดูแลผู้ป่วยฉุกเฉินนอกโรงพยาบาล (EMS) การดูแลผู้ป่วยฉุกเฉินในโรงพยาบาล (ER) การส่งต่อผู้ป่วยฉุกเฉิน (Referral System) และการจัดการสาธารณภัยด้านการแพทย์และสาธารณสุข โดยเฉพาะการพัฒนาห้องฉุกเฉินหรือห้องอีอาร์ ให้เป็นห้องฉุกเฉินคุณภาพ (ER QUALITY) ครบวงจร ของโรงพยาบาลศูนย์/โรงพยาบาลทั่วไป ให้เป็นโรงพยาบาลแม่ข่าย มีความพร้อมให้บริการเปิดตลอด 24 ชั่วโมง และรับส่งต่อจากโรงพยาบาลเครือข่ายภายในจังหวัด ตลอดจนลดความแออัดของห้องฉุกเฉิน นอกจากนี้ จะต้องพัฒนาระบบบริการและเพิ่มศักยภาพในโรงพยาบาลทุกระดับ พร้อมรับคนไข้วิกฤติฉุกเฉินให้ได้รับการรักษาอย่างทันท่วงที ประกอบด้วย การป้องกัน ณ จุดเกิดเหตุ การรักษาในโรงพยาบาล รวมถึงจุดบริบาลกรณีเกิดอุบัติเหตุหมู่
นายแพทย์เจษฎากล่าวต่อว่า การพัฒนาอีอาร์คุณภาพมี 3 มาตรการ ได้แก่ 1.ลดความแออัดห้องฉุกเฉิน โดยจัดบริการคลินิกนอกเวลา หรือพรีเมียมคลินิกสําหรับผู้ป่วยทั่วไป ผู้ป่วยวิกฤติที่ ได้รับการรักษาด่วนไม่อยู่ห้อง ER นานกว่า 4 ชั่วโมง 2.จัดมาตรฐานคุณภาพและการบริการห้องฉุกเฉิน อาทิ มีเครื่องช่วยชีวิตที่ได้มาตรฐาน มีระบบคัดแยกผู้ป่วยฉุกเฉินชัดเจน ให้ผู้ป่วยวิกฤตฉุกเฉินได้รับการตรวจรักษาก่อนตามลําดับความเร่งด่วน มีระบบช่องทางด่วน (Fast Track) ในกลุ่มโรคที่มีความเสี่ยงสูง เช่น ผู้ป่วยโรคหลอดเลือดหัวใจ โรคหลอดเลือดสมอง และผู้ป่วยบาดเจ็บที่ศีรษะ จัดให้มีแพทย์ประจําห้องฉุกเฉินตลอด 24 ชั่วโมง โรงพยาบาลศูนย์ขนาดใหญ่ต้องจัดแพทย์เฉพาะทางแต่ละสาขาเป็นแพทย์ที่ปรึกษากรณีจําเป็นตลอด 24 ชั่วโมง เป็นต้น และ3.การพัฒนาบุคลากรแต่ละสาขาวิชาชีพให้เพียงพอ ความปลอดภัยเจ้าหน้าที่ที่ห้องฉุกเฉินไม่ถูกคุกคาม ในปีนี้ ได้กําหนดให้โรงพยาบาลทั่วประเทศ ประเมินและปรับปรุงตนเองให้ได้ตามเกณฑ์ ทั้งนี้ประชาชนเจ็บป่วยฉุกเฉินหรือได้รับอุบัติเหตุ สามารถแจ้งเหตุทางหมายเลข 1669 ตลอด 24 ชั่วโมง
************************ 7 พฤษภาคม 2561